|  |
| --- |
| **MOSTRA DE TEATRE ESCOLAR 2024** |
|  |  |  ***Bases*** |  |  |
|  |  |  |

#  ORGANITZACIÓ

L’Àrea d’Educació de l’Ajuntament de Palma organitza la Mostra de Teatre Escolar 2024, en el marc del Programa d’activitats Palma Educa.

La MTE obre els teatres municipals als centres educatius de Palma que utilitzen el teatre com a eina educativa.

#  DESTINATARIS

Hi poden participar grups d’educació especial, educació primària, educació secundària, batxillerat i centres de formació de teatre.

#  INSCRIPCIÓ

**Termini d’inscripció:** **31 d’octubre de 2023**

La persona responsable del grup haurà de presentar la butlleta d’inscripció, amb les dades del centre actualitzades, a la Regidoria d’Educació a l’adreça electrònica mariajosep.aguilo@palma.cat

**No podem assegurar la participació als grups que presentin la butlleta una vegada finalitzat el termini**.

#  SELECCIÓ

Si hi ha més sol·licituds de les que els teatres municipals poden atendre en el període establert, se’n farà una selecció amb els següents criteris:

* dia de presentació de la sol·licitud, amb totes les dades complimentades
* màxim de grups per centre
* qualitat artística i pedagògica de l’obra
* valoració del curs anterior
* previsió d’ocupació de la sala per part del públic escolar

Per altra banda, cal tenir en compte que un dels objectius de la MTE és esdevenir un element afavoridor de l’ús i aprenentatge de la llengua catalana, per la qual cosa, l’organització reservarà el 80% per a les obres representades en català. Es recomana fer les obres en aquesta llengua.

Igualment es donarà prioritat a aquells grups que assumeixin un major compromís i que duguin a terme una acurada proposta educativa que promogui els valors de col·laboració i treball en equip, de dedicació i compromís, respecte als adults i companys, a les instal·lacions, a la nostra cultura i a les normes bàsiques de comportament.

Una vegada feta la proposta de programació en funció de la disponibilitat dels teatres i de les sol·licituds rebudes, es comunicarà quins són els centres que hi podran participar i amb quines funcions.

#  REALITZACIÓ

La Mostra de Teatre Escolar es realitzarà **entre el mes de març i el mes de juny de 2024**, als teatres municipals Xesc Forteza i Mar i Terra.

#  PARTICIPACIÓ I COMPROMÍS

Volem acostar els infants i adolescents al món màgic del teatre, per tal de que puguin gaudir de tot el que els pot aportar i també per formar-los com a públic responsable, educat i respectuós.

Per això és necessari que es faci un bon ús dels recursos municipals i que les obres siguin de prou qualitat artística i pedagògica per a ser presentades a la comunitat educativa i a la ciutadania.

Així demanam als grups un mínim de condicions i de compromís:

* **Butlleta d’inscripció.** Presentació dins el termini establert i degudament emplenada.
* **Responsables de grup.** Cada grup ha de venir acompanyat obligatòriament i com a mínim per 2 persones responsables,una de suport a cabina i una de suport rere l’escenari, per què el grup pugui gaudir d’aquesta experiència educativa.

**Avís:** l’organització no es pot fer responsable del possible deteriorament o pèrdua dels materials d’escenografia i vestuari del centre.

* **Durada de l’obra.** No pot ser inferior a 30 minuts ni superior a 70.
* **Programa de la Mostra.**

**Termini de presentació** de la fitxa de l’obra i d’una fotografia del grup amb el vestuari i fent referència a l’obra:  **12 de gener de 2024**.

* **Revisió del Programa de la Mostra. El febrer 2024** cada centre ha de revisar la informació que ha d’aparèixer al programa i indicar les correccions necessàries.
* **Fitxa de necessitats escenogràfiques.** Presentau-la, com a mínim, 3 setmanes abans de l’assaig o en cas de que no es faci un assaig previ al teatre, 3 setmanes abans de l’obra

L’incompliment d’aquest termini pot suposar que no puguem comptar amb el suport tècnic necessari i, conseqüentment, no es pugui dur a terme la funció programada.

* **Treball educatiu**. Abans de la posada en escena de l’obra cal que el centre faci un acurat treball educatiu amb l’alumnat en relació a tot el que significa el teatre, així com també a les normes bàsiques de comportament i respecte que cal mantenir, com a públic o dalt l’escenari.
* **Normes de Seguretat del Teatres Municipals**. El responsable del grup té l’obligació d’explicar-la al grup, de fer-ne seguiment i de vetllar en tot moment pel seu compliment.
* **Ús de líquids, menjar o productes.** Sobre l’escenari o entre bambolines no es podrà utilitzar cap líquid, aliment ni qualsevol altre producte que pugui danyar els elements que l’integren.
* **Sessió matinal.** Cal un ús responsable dels recursos, per la qual cosa si no podeu ocupar el 70% de l’aforament a la sessió matinal us concedirem només la sessió d’horabaixa. Això correspon a 105 cadires al Mar i Terra i 245 al Xesc Forteza.
* **Assajos.** L’obra s’ha de preparar durant tot el curs, per tal de poder-la presentar al públic amb la qualitat que es mereix i, sobretot, per a assolir la dimensió educativa que té aquesta proposta.
* **Salutació.** En finalitzar cada representació, la persona responsable de l’obra ha de fer una salutació final, agraint a l’alumnat i a les seves famílies la participació i implicació, a la Regidoria d’Educació per a l’organització de la MTE, i als tècnics, personal de sala, responsables i en general a la Regidoria de Cultura, per la cessió del teatre i els seus recursos. Així mateix indicarà al públic que abandoni la sala i que les felicitacions als infants o adolescents que han representat l’obra es facin fora del recinte.

L’incompliment d’aquestes condicions de participació i dels terminis establerts pot suposar la pèrdua de la prioritat en la selecció cas que hi hagi llista d’espera.

Si es provoquen desperfectes al material o a les instal·lacions per incompliment de la normativa o per negligència, el centre n’haurà d’assumir les despeses.